మంత్రి గారి వియ్యంకుడు

మంత్రిగారి వియ్యంకుడు, 1983లో విడుదలైన ఒక తెలుగు సినిమా. ఇది చిరంజీవికి 63వ సినిమా. మనవూరి పాండవులు తరువాత మళ్ళీ 
బాపు దర్శకత్వంలో చిరంజీవి ఈ సినిమాలో నటించాడు.

కథ
సుబ్బారాయుడు (అల్లు రామలింగయ్య), రామభద్రయ్య (రావి కొండలరావు) చిన్ననాటి స్నేహితులు. కాలక్రమంలో ధనికుడైన సుబ్బారాయుడు తన స్నేహితుడిని మరచిపోతాడు. సుబ్బారాయుడి కొడుకు శివరాం (శుభలేఖ సుధాకర్) రామభద్రయ్య కూతురు సుశీల (తులసి) తో ప్రేమలో పడతాడు. అందుకు ఇష్టంలేని సుబ్బారాయుడు రామభద్రయ్యను తూలనాడుతాడు.
తన కూతురును ఒక మంత్రి ఇంటి కోడలిని చేస్తానంటాడు. అప్పుడు రామభద్రయ్య కొడుకు బాబ్జీ (చిరంజీవి) పూనుకొని సుబ్బారాయుడికి గుణపాఠం నేర్పడమే ఈ సినిమా కథాంశం.

పాటలు

 మనసా శిరసా నీ నామమే పాడెద ఈవేళ - జానకి, బాలు
 కోకోనట్ మనకు దోస్తీ ఒకటే ఆస్థిరా జబరుదస్థిరా - బాలు
 చీ చీ పో పాపా ఒప్పులకుమ్మా - బాలు
 ఏమని నీ చెలి పాడెదనూ - బాలు, జానకి రచన: వేటూరి సుందర రామమూర్తి.
 కొలువైనాడే ఊరికి కొలువైనాడే మా కొబ్బరికాయల సుబ్బారాయుడు - బాలు
 అమ్మకాదె బుజ్జి కాదె నాపై కోపమా దానికదే దీనికిదే అంటే నేరమా - బాలు, జానకి
 సలసలా నను కవ్వించవేల మిలమిలా - బాలు, జానకి

విశేషాలు

 తమిళ, మలయాళ భాషలలో మంచి గుర్తింపు పొందిన పూర్ణిమా జయరామ్‌కు ఇది మొదటి, ఒకేఒక తెలుగు సినిమా.
 ఇందులో చిరంజీవి తండ్రి వెంకటరావు మంత్రిగా ఒక చిన్న పాత్ర పోషించాడు.
 ఇది ఒక మలయాళం సినిమాకు రీమేక్. కథ రీమేక్ హక్కులు రూ. 40,000కు కొన్నారట. ఇతర రెమ్యూనరేషన్లు - ఇళయరాజా 60,000; లోక్ సింగ్ 50,000; చిరంజీవి 1,50,000; పూర్ణిమాజయరాం 60,000 తెలుగు సినిమా సైటు  లో వ్యాసం - రచన: నవ్య, శ్రీ, విజయభాస్కర్
 సినిమా బడ్జెట్ 22 లక్షలు. షూటింగ్ 40 రోజుల్లో పూర్తి చేశారు.
 ఆరు కేంద్రాలలో ఈ సినిమా 50 రోజులు పూర్తి చేసుకొంది.

మూలాలు, వనరులు

వర్గం:చిరంజీవి నటించిన సినిమాలు
వర్గం:ఇళయరాజా సంగీతం అందించిన చిత్రాలు
వర్గం:రావి కొండలరావు నటించిన చిత్రాలు
వర్గం:దేవిక నటించిన చిత్రాలు
వర్గం:సుత్తి వీరభద్రరావు నటించిన సినిమాలు
వర్గం:అల్లు రామలింగయ్య నటించిన చిత్రాలు
వర్గం:నూతన్ ప్రసాద్ నటించిన చిత్రాలు
వర్గం:సత్యనారాయణ నటించిన చిత్రాలు
వర్గం:రీమేక్ సినిమాలు
వర్గం:మలయాళ సినిమా పునర్నిర్మాణాలు
వర్గం:నిర్మలమ్మ నటించిన సినిమాలు